plutarchus.de-alexandri-magni-fortuna-aut-virtute-326d-345b 2.12
τίνες οὖν ἦσαν αἱ ἐλπίδες ἐφʼ αἷς διέβαινεν εἰς Ἀσίαν Ἀλέξανδρος ; οὐ τείχεσι πόλεων μυριάνδρων ἐκμετρουμένη δύναμις οὐδὲ στόλοι διʼ ὀρῶν πλέοντες , οὐδὲ μάστιγες οὐδὲ πέδαι , μανικὰ καὶ βάρβαρα κολαστήρια θαλάττης , ἀλλὰ τὰ μὲν ἐκτὸς ἐν ὀλίγοις ὅπλοις φιλοτιμία πολλὴ καὶ ζῆλος ἡλικίας παραλλήλου καὶ ἅμιλλα περὶ δόξης καὶ ἀρετῆς ἑταίρων · αὐτὸς δʼ εἶχεν ἐν ἑαυτῷ τὰς μεγάλας ἐλπίδας · εὐσέβειαν περὶ θεούς , πίστιν πρὸς φίλους , εὐτέλειαν , ἐγκράτειαν , ἐμπειρίαν , ἀφοβίαν πρὸς θάνατον , εὐψυχίαν , φιλανθρωπίαν , ὁμιλίαν εὐάρμοστον , ἀψευδὲς ἦθος , εὐστάθειαν ἐν βουλαῖς , τάχος ἐν πράξεσιν , πρῶτα δόξης , προαίρεσιν ἐν τῷ καλῷ καλῷ τελεσιουργόν . Ὅμηρος μὲν ʼγὰρ οὐ πρεπόντως οὐδὲ πιθανῶς τὸ Ἀγαμέμνονος κάλλος ἐκ τριῶν συνήρμοσεν εἰκόνων ὁμοιώσας , ὄμματα καὶ κεφαλὴν ἴκελος Διὶ τερπικεραύνῳ , Ἄρεϊ δὲ ζώνην , στέρνον δὲ Ποσειδάωνι . τὴν δʼ Ἀλεξάνδρου φύσιν , εἴπερ ἐκ πολλῶν συνήρμοσε καὶ συνέθηκεν ἀρετῶν ὁ γεννήσας θεός , ἆρʼ οὐκ ἂν εἴποιμεν ἔχειν φρόνημα μὲν τὸ Κύρου , σωφροσύνην δὲ τὴν Ἀγησιλάου , σύνεσιν δὲ τὴν Θεμιστοκλέους , ἐμπειρίαν δὲ τὴν Φιλίππου , τόλμαν δὲ τὴν Βρασίδου , δεινότητα δὲ καὶ πολιτείαν τὴν Περικλέους ; τῶν δʼ ἔτι παλαιοτέρων σωφρονέστερος μὲν Ἀγαμέμνονος · ὁ μὲν γὰρ προέκρινε τῆς γαμετῆς τὴν αἰχμάλωτον , ὁ δὲ καὶ πρὶν ἢ γῆμαι τῶν ἁλισκομένων ἀπείχετο . μεγαλοψυχότερος δʼ Ἀχιλλέως · ὁ μὲν γὰρ χρημάτων ὀλίγων τὸν Ἕκτορος νεκρὸν ἀπελύτρωσεν , ὁ δὲ πολλοῖς χρήμασι Δαρεῖον ἔθαψε · καὶ ὁ μὲν παρὰ τῶν φίλων δῶρα καὶ μισθὸν ἀντὶ τῆς ὀργῆς διαλλαγεὶς ἔλαβεν , ὁ δὲ τοὺς πολεμίους κρατῶν ἐπλούτιζεν . εὐσεβέστερος δὲ Διομήδους · ὁ μὲν γὰρ θεοῖς μάχεσθαι ἦν ἕτοιμος , ὁ δὲ πάντα τοὺς θεοὺς ἐνόμιζε κατορθοῦν . ποθεινότερος δὲ τοῖς προσήκουσιν Ὀδυσσέως · ἐκείνου μὲν γὰρ ἡ τεκοῦσα διὰ λύπην ἀπέθανε , τούτῳ δʼ ἡ τοῦ πολεμίου μήτηρ ὑπʼ εὐνοίας συναπέθανε .
Lemmas: τίς οὖν εἰμί ὁ ἐλπίς ἐπί ὅς διαβαίνω εἰς Ἀσία Ἀλέξανδρος ; οὐ τεῖχος πόλις μυρίανδρος ἐκμετρέω δύναμις οὐδέ στόλος διά ὄρος πλέω , οὐδέ μάστιξ οὐδέ πέδη , μανικός καί βάρβαρος κολαστήριον θάλασσα , ἀλλά ὁ μέν ἐκτός ἐν ὀλίγος ὅπλον φιλοτιμία πολύς καί ζῆλος ἡλικία παράλληλος καί ἅμιλλα περί δόξα καί ἀρετή ἑταῖρος · αὐτός δέ ἔχω ἐν ἑαυτοῦ ὁ μέγας ἐλπίς · εὐσέβεια περί θεός , πίστις πρός φίλος , εὐτέλεια , ἐγκράτεια , ἐμπειρία , ἀφοβία πρός θάνατος , εὐψυχία , φιλανθρωπία , ὁμιλία εὐάρμοστος , ἀψευδής ἦθος , εὐστάθεια ἐν βουλή , τάχος ἐν πρᾶξις , πρῶτος δόξα , προαίρεσις ἐν ὁ καλός καλός τελεσιουργός . Ὅμηρος μέν ἄγαρ οὐ πρεπόντως οὐδέ πιθανός ὁ Ἀγαμέμνων κάλλος ἐκ τρεῖς συναρμόζω εἰκών ὁμοιόω , ὄμμα καί κεφαλή ἴκελος Ζεύς τερπικέραυνος , Ἄρης δέ ζώνη , στέρνον δέ Ποσειδῶν . ὁ δέ Ἀλέξανδρος φύσις , εἴπερ ἐκ πολύς συναρμόζω καί συντίθημι ἀρετή ὁ γεννάω θεός , ἆρα οὐ ἄν λέγω ἔχω φρόνημα μέν ὁ Κῦρος , σωφροσύνη δέ ὁ Ἀγησίλαος , σύνεσις δέ ὁ Θεμιστοκλῆς , ἐμπειρία δέ ὁ Φίλιππος , τόλμα δέ ὁ Βρασίδας , δεινότης δέ καί πολιτεία ὁ Περικλῆς ; ὁ δέ ἔτι παλαιός σώφρων μέν Ἀγαμέμνων · ὁ μέν γάρ προκρίνω ὁ γαμετή ὁ αἰχμάλωτος , ὁ δέ καί πρίν ἤ γαμέω ὁ ἁλίσκομαι ἀπέχω . μεγαλόψυχος δέ Ἀχιλλεύς · ὁ μέν γάρ χρῆμα ὀλίγος ὁ Ἕκτωρ νεκρός ἀπολυτρόω , ὁ δέ πολύς χρῆμα Δαρεῖος θάπτω · καί ὁ μέν παρά ὁ φίλος δῶρον καί μισθός ἀντί ὁ ὀργή διαλλάσσω λαμβάνω , ὁ δέ ὁ πολέμιος κρατέω πλουτίζω . εὐσεβής δέ Διομήδης · ὁ μέν γάρ θεός μάχομαι εἰμί ἑτοῖμος , ὁ δέ πᾶς ὁ θεός νομίζω κατορθόω . ποθεινός δέ ὁ προσήκω Ὀδυσσεύς · ἐκεῖνος μέν γάρ ὁ τίκτω διά λύπη ἀποθνῄσκω , οὗτος δέ ὁ ὁ πολέμιος μήτηρ ὑπό εὔνοια συναποθνῄσκω .